20 கிராண்ட்ஸ்லாம் பட்டம் வென்றவரான சுவிட்சர்லாந்து ஜாம்பவான் 37 வயதான ரோஜர் பெடரரிடம் ஓய்வு குறித்து நிருபர்கள் கேள்வி எழுப்பிய போது, ‘கடந்த 9 ஆண்டுகளாக என்னிடம் ஓய்வு குறித்து கேள்வியை கேட்டுக் கொண்டே தான் இருக்கிறார்கள். இந்த கேள்விக்கு எப்படி பதில் சொல்வது என்பது தான் தெரியவில்லை. முதலில் எனது குடும்பத்தினரிடம் ஆலோசித்த பிறகே எந்த முடிவுக்கும் வர முடியும். குடும்பத்தினர் மற்றும் பயிற்சி குழுவினர் ஓய்வு பெறுவதற்கு சரியான தருணம் என்று நினைத்து, நானும் அந்த உணர்வுக்கு வந்தால் அப்போது ஓய்வு பெறுவது குறித்து வெளிப்படையாக தெரிவிப்பேன். ஆனால் இப்போதைக்கு டென்னிசில் இருந்து விலகும் எண்ணம் இல்லை’ என்றார்.